Queen Conch

Queen Conch, tambe conoci como Cocolishi di Bucuti, ta un escultura di arte publico representando un calco (Lobatus gigas). E obra ta situa riba e rotonde Alex Nieuwmeyer den periferia di Oranjestad, Aruba. 

E escultura a wordo crea pa e artista visual Arubano Gilbert Senchi, riba encargo di Bucuti & Tara Beach Resort. Inicialmente, e obra tabata instala den e lobby di e hotel. Su diseño funcional y interactivo tabata invita bishitantenan pa mishi cu e instalacion, sinta riba dje y saca potret, loke a contribui na su popularidad.Coconut Telefax, Bucuti Unveiled, 2019

E instalacion ta pisa aproximadamente 430 kg y tin dimensionnan di 1,5 x 1,4x 2,8 meter. E ta traha di brons basha cu un patina di oro bieu y un capa di lak pa proteccion. Segun e artista, e textura bruto di e superficie exterior ta simbolisa e pasado, e luz interior ta representa e presente, mientras su forma di spiral ta referi na futuro y crecemento continuo.

Na april 2020, e instalacion a wordo muda pa e rotonde dilanti di Bucuti & Tara Resort y Alhambra Casino. Dia 5 di mei 2021, e rotonde a wordo oficialmente nombra Rotonde Alex Nieuwmeyer, na honor di e hotelero cu a dirigi e compleho di hotelnan di Divi pa mas di 27 aña.Bati Bleki, The inauguration Rotonde Alex Nieuwmeyer, 5th of May, 2021, 6 mei 2021 Un plakkaat conmemorativo cu e nomber y fechanan di nacemento y fayecimento di Nieuwmeyer ta pega riba e socalo di e escultura.Aruba Nu, Rotonde bij Alhambra krijgt Alex Nieuwmeyer als naam, 7 mei 2025

E calco (Lobatus gigas), na Ingles: Queen Conch, ta un molusco marino comun den Lama Caribe, cu ta biba principalmente den santo di lama no mucho hundo. E por crece te yega un largura di 35 cm.Animalia, Roze vleugelhoorn Historicamente, e cocolishi tabata abundante na Aruba y tabata un componente importante di e dieta di e poblacion indigena di e isla. Su uzo ancestral ta confirma pa medio di descubrimentonan arkeologico, caminda ta topa cocolishi fosilisa y fragmentonan di e cocolishi, of tambe splinter ora di cana riba beach.

 Mira tambe 
 Calco

Kategoria:Arte na Aruba